Ritratt: Malta Tenpin Bowling Association  Sue Abela u Cynthia Frendo Duca rebħu l-midalja tal-fidda fid-doubles fil-Kampjonati Mediterranji tal-Bowling (MBC) li qed isiru fi Franza. B'hekk Malta rebħet l-ewwel midalja tagħha fl-MBC għal din is-sena. Id-duo Malti kellu sett mill-aqwa ta' sitt logħbiet biex għeleb lit-tim Franċiż b'2 pinnijiet biss (2443 vs 2441), filwaqt li spicca biss 13-il pin wara t-tim Taljan ta' Roberta Farina u Melania Rossi f'kompetizzjoni eċitanti sal-aħħar frame. Ritratt: Malta Tenpin Bowling Association B'din il-wirja, Abela issa tinsab fit-2 post ġenerali fl-all events tan-nisa, b'medja ta' 205, filwaqt li Frendo Duca tinsab f'pożizzjoni tajba fil-11-il post b' medja ta' aktar minn 190 pin. Sadanittant, it-tim tal-irgiel magħmul minn Matthew Magro u Kayden Laganà ta' 13-il sena spiċċaw fl-14-il post, bl-Italja tirbaħ id-deheb segwita minn Franza u Spanja. F'dawk li huma all events s'issa, Magro jinsab tajjeb fil-ħames post b'medja ta' 206, filwaqt li Laganà, l-iżgħar plejer f'dawn il-kampjonati, jinsab fit-22 post, b'medja ta 185. Il-kompetizzjoni tkompli bl-avveniment tal-mixed doubles.